Калі ж зазірнуць на кухню, дзе гаспадараць работнікі Фрунзенскага раённага камбіната школьнага харчавання, то можна ўбачыць новае і ўжо не вельмі новае сучаснае абсталяванне, напрыклад, параканвектамат. Хаця ўсё блішчыць так, што без тлумачэнняў супрацоўнікаў блока і не зразумееш, што і ў якім годзе тут з’явілася — усё выглядае як новенькае. Адны з апошніх набыткаў — сушыльная шафа для сталовых прыбораў (яе школа купіла за пазабюджэтныя сродкі), частка мэблі, кацёл для варкі. Унесены змяненні і ў афармленне залы. Так, для яе набыты вялікі тэлевізар, з дапамогай якога праводзяць мерапрыемствы з салодкімі сталамі ў рамках шостага школьнага дня: пасвячэнне ў першакласнікі, дні імяніннікаў і г.д.